律敦治醫院

律敦治醫院（Ruttonjee Hospital）係香港港島灣仔區一間公立全科醫院，喺1991年創辦，個名紀念香港企業家同慈善家律敦治，最早嘅前身1841年創辦嘅皇家海軍醫院，而家由醫院管理局管理，係港島東聯網其中一間醫院，地址係港島灣仔皇后大道東266號。 歷史 律敦治醫院嘅前身係1843年成立嘅海員醫院，1873年因虧損而由英國皇家海軍購入，改為皇家海軍醫院。 1949年，得到J.H.律敦治先生、香港防癆心臟及胸病協會同埋香港政府支持下，改建成律敦治療養院，專為肺癆病患者提供服務。隨著肺癆病患者人數下降，之後進行重建，改建成全科醫院。 1991年，重建完畢並重新投入服務，為市民提供專科門診診療同埋住院服務包括：內科、胸肺內科、外科、骨科、創傷外科、老人科等服務。 1998年，律敦治醫院同鄧肇堅醫院已經進行管理合併，進一步節省資源同提高效率。 服務範圍 24小時急症服務 專科服務 麻醉科 心臟及深切治療部 放射科 老人科 療養及康復服務 內科 骨科及創傷外科 紓緩治療科 病理科 胸肺內科 外科 專職醫療服務 營養輔導 醫務社會工作服務 職業治療 藥劑部 物理治療 足病治療 義肢矯形 言語治療 其他 心臟／胸肺復康計劃 駐院基督教及天主教輔導服務 內視鏡檢驗部 社區老人評估服務 電子檢驗組 老人科日間醫院 健康資源中心 特別病房 專科門診服務 義工服務 事件 2000年醫療事故 喺2000年1月1號，一名女子哈麗（Harinder Veriah）喺律敦治醫院治療癲癇發作，但律敦治醫院被指照顧不周，最終病人因為呼吸衰竭死咗。佢嘅英國籍老公之後入稟控告醫院，事件引發香港對於種族歧視同埋醫生、醫療機構人員造成嘅醫療過失嘅探討，亦促使香港喺2008年通過《種族歧視條例》避免未來再發生呢類遺憾。而案件本身，就去到2010年3月31號，喺高等法院達成和解 。 雨傘革命期間有關嘅謠言 喺雨傘革命期間，親中派網民之間流傳住唔少假新聞指控雨傘革命嘅示威者。其中一單新聞指控示威者造成嚴重交通擠塞，令一名大肚婆遲咗64分鐘先到達嘅律敦治婦產科病房，仲造成女嬰嚴重腦部缺氧。不過，律敦治醫院其實並無婦產科，文章全屬虛構。 參考 出面網頁 官方網頁 醫院管理局：律敦治醫院